|  |  |
| --- | --- |
|  |  |

*Egå d.1. november 2017*

# Referat af møde i Egaa Gymnasiums bestyrelse 31. okt. 2017

Til stede: Niels Petersen, Lars Davidsen, Michael E. Caspersen, Cathrine Illeborg og Jon Urskov Pedersen.

 Desuden deltog Eigil Dixen (referent) og hele resten af skolens ledelse i mødet.

##  Afbud fra: Signe Greve Gissel, Laura Ida Elgaard og Gitte Møldrup Nielsen.

1. **Godkendelse af dagsorden**

Dagsordnen blev godkendt.

1. **Godkendelse af skolens udbud for årgang 2018**

Som er en justering af det nuværende studieretningsudbud på baggrund af erfaringerne fra studieretningsvalget for årgang 2017 gennemgik og kommenterede rektor et forslag til udbud af studieretninger og valgfag for årgang 2018. Forslaget har været behandlet i Fagligt Udvalg, som indstiller at

* Studieretningen engelsk A, spansk A, tysk fortsætter B/fransk fortsætter B i udbuddet for 2018 ændres til engelsk A, spansk A, tysk fortsætter B
* Studieretningen biologi A, idræt B, matematik B medtages i udbuddet, hvis undervisningsministeriet giver skolen den ansøgte dispensation til det.

Ud over disse to punkter er forslaget identisk med det forslag, som bestyrelsen behandlede på sit møde i juni måned. Udbuddet skal indskrives i optagelse.dk inden medio november 2017.

Bestyrelsen besluttede at følge indstillingen fra Fagligt Udvalg, selv om der var lidt betænkeligheder ved at udbyde endnu en naturvidenskabelig studieretning. Det kan betyde, at andre studieretninger får svækket søgning, og at der derfor måske må oprettes papegøjeklasser, som er både dyre og kan være pædagogisk betænkelige.

1. **Forberedelse af samtaler med ansøgere om rektorstillingen**

Som input til bedømmelsesudvalgets kommende samtaler med ansøgere til rektorstillingen drøftede bestyrelsen sammen med ledelsen, hvordan samtalerne skal gribes an, og hvordan processen i øvrigt skal gennemføres. Rektor deltog ikke i dette punkt.

1. **Evt.**

Jon Urskov Pedersen foreslog på vegne af skolen teknisk-administrative personale, at disse repræsenteres af to personer i bedømmelsesudvalget til rektorstillingen mod nu én. Konkret blev det foreslået, at Ove Fugl tildeles den ekstra plads.

Bestyrelsen afslog på nuværende tidspunkt at ændre på bedømmelsesudvalgets sammensætning.